
R A P O R T

asupra proiectului de Lege pentru aprobarea Ordonanţei de urgenţă a Guvernului nr.12/2001 privind înfiinţarea Autorităţii Naţionale pentru Protecţia Copilului şi Adopţie

În urma examinării proiectului de Lege pentru aprobarea Ordonanţei de urgenţă a Guvernului nr.12/2001 privind înfiinţarea Autorităţii Naţionale pentru Protecţia Copilului şi Adopţie, în şedinţa din 14 martie 2001, comisia a hotărât ca proiectul de lege mai sus menţionat să fie supus spre dezbatere şi adoptare în forma prezentată.


În cursul dezbaterilor în comisie, amendamentele propuse de Comisia pentru sănătate şi familie au fost respinse şi sunt redate în Anexa la prezentul raport.

PREŞEDINTE,




SECRETAR,

Smaranda DOBRESCU



Ion MÎNZÎNĂ

Întocmit, 

Expert Sorina SZABO

Expert Elena ANGHEL

ANEXA

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Articolul 7, alineatul (3)

(3) În îndeplinirea atribuţiilor de control care îi revin, Autoritatea are dreptul să solicite informaţii şi documente, în condiţiile legii, de la orice persoană juridică publică sau privată ori de la persoane fizice implicate în sfera sa de competenţă, acestea având obligaţia de a le pune la dispoziţie personalului Autorităţii în termen de 15 zile calendaristice de la data solicitării.


Dl deputat dr. Constantin Florentin Moraru propune înlocuirea cifrei “15” cu cifra “30”.
Argumente pentru susţinere:

Termenul de 15 zile este insuficient pentru ca persoanele fizice sau juridice să pună la dispoziţia Autorităţii informaţii şi documente privind aplicarea reglementărilor din domeniul protecţiei copilului, inclusiv prin adopţie.

Argumente pentru respingere:

S-a considerat că termenul de 15 zile este acoperitor.

2
Articolul 8, alineatul (1)

(1) Pe lângă secretarul de stat, funcţionează un Consiliu de coordonare, cu rol consultativ, având în componenţa sa reprezentanţi ai unor ministere şi ai altor organe de specialitate ale administraţiei publice centrale, ai autorităţilor administraţiei publice locale, precum şi un reprezentant al Federaţiei Organizaţiilor Neguvernamentale pentru Protecţia Drepturilor Copilului din România.


Dl deputat dr. Constantin Florentin Moraru propune înlocuirea sintagmei “cu rol consultativ” cu sintagma “ai căror membri nu beneficiază de indemnizaţie de şedinţă”.
Argumente pentru susţinere:

Membrii Consiliului de coordonare sunt reprezentanţi ai ministerelor şi ai altor organe, funcţii pentru care sunt remuneraţi.

Argumente pentru respingere:

Legea nu prevede indemnizaţiile de şedinţă pentru respectivele persoane, deci precizarea este inutilă.

3
Articolul 8, alineatul (1)

(1) Pe lângă secretarul de stat, funcţionează un Consiliu de coordonare, cu rol consultativ, având în componenţa sa reprezentanţi ai unor ministere şi ai altor organe de specialitate ale administraţiei publice centrale, ai autorităţilor administraţiei publice locale, precum şi un reprezentant al Federaţiei Organizaţiilor Neguvernamentale pentru Protecţia Drepturilor Copilului din România.


Dl deputat dr. Ludovic Abiţei propune înlocuirea sintagmei “unor ministere” cu sintagma “ai ministerelor implicate în problematica copilului”.
Argumente pentru susţinere:

Pentru o exprimare precisă şi corectă.

Argumente pentru respingere:

Pentru a se extinde colaborarea şi cu ministere în ale căror atribuţii nu intră explicit problemele legate de protecţia copilului.

Întocmit, 

Expert Sorina SZABO

Expert Elena ANGHEL

